ప్రెసిడెంట్ పేరమ్మ

'ప్రెసిడెంట్ పేరమ్మ'1979 లో విడుదలైన తెలుగు చిత్రం.కె.విశ్వనాధ్ దర్శకత్వంలో వచ్చిన ఈ చిత్రాన్ని కవిత ఆర్ట్స్ ప్రొడక్షన్స్ పతాకంపై  నిర్మాత డి.వి.ఎస్. రాజు నిర్మించారు. నూతన్ ప్రసాద్, కవిత జంటగా నటించిన ఈ చిత్రానికి సంగీతం కొమ్మినేని చక్రవర్తి అందించారు.
కథ
ఒక ఊరు. ఆ వూరికో ప్రెసిడెంట్. ప్రెసిడెంట్ రాయుడు ఆడింది ఆట. పాడింది పాట. ఆ వూళ్ళోనే పేదరికంలో పుట్టినా మంచితనానికి పేదరికం లేని ఓ చక్కని యువతీయువకుల జంట పేరమ్మ, పెద్దిరాజు.ఓ శుభముహూర్తాన ఆ జంట ఓ ఇంటి వారవుతారు. పంచాయితీ మెంబర్లను తన గుప్పెట్లో పెట్టుకున్న ప్రెసిడెంట్ రాయుడు తన ఆగడాలను కొనసాగిస్తూనే వుంటాడు. ఊరుమ్మడి సొమ్ము, సర్కారు నిధులు స్వేచ్ఛగా దుర్వినియోగం చేస్తూవుంటాడు. ఎలాగైతేనేం ఊరు ముఖ్యంగా మహిళాలోకం ఎదురుతిరిగింది. పంచాయితీ ఎన్నికలొచ్చాయి. రాయుడిని దింపేసి పేరమ్మను ప్రెసిడెంటుగా ఎన్నుకున్నారు. రాయుడు ఆగడాలకు బ్రేక్ పడింది. ఊరివారు కాస్త వూపిరి పీల్చుకున్నారు. అయితే ఎంతోసేవు వారి ఆనందం నిలవలేదు. రాయుడు మెంబర్లను తనవైపు తిప్పుకోగలిగాడు. పేరమ్మ దేవుడి నగలను అపహరించిందని ఊరి ప్రజలను నమ్మిస్తాడు. పెద్దిరాజు సైతం పేరమ్మను అనుమానిస్తాడు. పేరమ్మ తన నిజాయితీని ఎలా నిరూపించుకున్నదనేది మిగిలిన కథ.

నటీనటులు
 కవిత
 నూతన్ ప్రసాద్
 గోకిన రామారావు
 జె.వి.రమణమూర్తి
 రాజబాబు
 సాక్షి రంగారావు
 కె.వి.చలం
 మంజు భార్గవి
 రమాప్రభ
 సారథి
 కె.కె.శర్మ

సాంకేతికవర్గం
 దర్శకుడు: కె.విశ్వనాథ్
 కథ, మాటలు: దాసం గోపాలకృష్ణ
 ఛాయాగ్రహణం: జి.కె.రాము
 సంగీతం: చక్రవర్తి 
 గీత రచయితలు :సింగిరెడ్డి నారాయణరెడ్డి, దాసo గోపాలకృష్ణ, వేటూరి సుందర రామమూర్తి 
 నేపథ్య గానం: ఎస్ పి బాలసుబ్రహ్మణ్యం  , పి సుశీల, నూతన్ ప్రసాద్ 
 నిర్మాత: డి.వి.ఎస్.రాజు 
 నిర్మాణ సంస్థ: కవిత ఆర్ట్ ప్రొడక్షన్స్.
 విడుదల:1979

పాటలు
 అందరాని చందమామ నాకెందుకు అద్దంలాంటి నా మామ - పి.సుశీల, ఎస్.పి. బాలసుబ్రహ్మణ్యం - రచన: డా. సి.నారాయణరెడ్డి
 ఏమంత తొందర కాసింత ఆగరా కడసందె కాలేదు - పి.సుశీల - రచన: డా. సి.నారాయణరెడ్డి
 కూత్ కూత్ కూత్ కూత్ కుక్కపిల్లలు రొట్టెముక్కలు చూపిస్తె - ఎస్.పి. బాలసుబ్రహ్మణ్యం - రచన: దాసం గోపాలకృష్ణ
 తెల్లారి కలగన్నా పెళ్ళాడినట్టు గదిలోకి రాగానే - ఎస్.పి. బాలసుబ్రహ్మణ్యం, పి.సుశీల - రచన: వేటూరి 
 పంచమినాడే పెళ్ళంట అహ పంచలచాపు నేయించు - పి.సుశీల, నూతన్ ప్రసాద్ - రచన: వేటూరి
 పానకాలస్వామిని నేను పూనకంమీదున్నాను - ఎస్.పి. బాలసుబ్రహ్మణ్యం బృందం - రచన: వేటూరి

మూలాలు

బయటి లింకులు
 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:రాజబాబు నటించిన సినిమాలు
వర్గం:కె.వి.చలం నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:రమాప్రభ నటించిన సినిమాలు